ผมมีผื่นขึ้นที่แขนขวา (ไม่แดง) และตอนนี้ลามไปอีกข้าง และขึ้นที่คอบางส่วน มีอาการคันหรือแสบบางเวลา เวลาเหงื่อออกจะคันพอสมควร มันเริ่มเป็นหลังจากตอนที่ PM2.5 เข้ามาเมื่อสัปดาก่อนหน้านี้ครับ ไม่แน่ใจว่าเกี่ยวไหม.. หรือมันสามารถเป็นผลจากการเปลี่ยนผลิตภัณฑ์ต่างๆ เช่น สบู่ ยาสระผม น้ำยาซักผ้า/ปรับผ้านุ่ม อะไรพวกนี่หรือเปล่า ปล.ผมนอนดึกตื่นเช้า และขี่มอเตอร์ไซค์ไปทำงานครับ
สวัสดีครับ ถ้ามีผื่นคันและลามกระจายไปได้ น่าจะเป็นผื่นที่เกิดจากการแพ้ครับซึ่งจากประวัติเป็นๆหายๆ มีความเป็นไปได้ อาจจะสัมผัสในสิ่งที่แพ้อยู่ แล้วเกิดอาการเป็นระยะๆ เช่น ความร้อน เหงื่อ ฝุ่นควัน สารเคมี ฯลฯ โดยปรกติ วิธีการป้องกันคือ หลีกเลี่ยงสิ่งที่ร่างกายเราแพ้ (ซึ่งในกรณียังระบุยากครับ) เพื่อไม่ให้เกิดอาการซ้ำอีกครับดังนั้น หากมีอาการผื่นที่ลามไปแบบนี้ แนะนำให้พบแพทย์ผู้เชี่ยวชาญด้านผิวหนัง เพื่อตรวจรักษาดีกว่าครับและไม่ควรซื้อยาใช้เอง เพราะอาจไม่ตรงโรคและทำให้การรักษาล่าช้าได้ครับ